Okresná prokuratúra Malacky 
Sasinkova 71, 901 01 Malacky

Sp. zn. : 1 Pv 207/12/1106	Malacky, 13.12.2013
EEČ : 2-13-109-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Malacky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.11.2013, spisová značka 1 Pv 207/12/1106, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
-	v presne nezistenom čase asi okolo 19.00 h dňa 17.02.2012 na nadchode nad železnicou tzv. slimáku na Zámockej ulici v Malackách prišiel k poškodenému XXXXX, ktorého sa opýtal na jednu „bitku“ z minulosti, následne ho bezdôvodne udrel päsťou pravej ruky do nosa, čím mu spôsobil zlomeninu nosových kostí s posunom úlomkov, pričom toto zranenie si vyžiadalo liečenie v trvaní 12 - 14 dní.

Uznesením prokurátora Okresnej prokuratúry XXXXX zo dňa 18.11.2013, spisová značka 1 Pv 207/12/1106, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátorky Okresnej prokuratúry XXXXX pod sp. zn. 1 Pv 207/12 zo dňa 31.07.2012 bolo podľa § 216 ods. 1 Trestného poriadku podmienečne zastavené trestné stíhanie obvineného ml. XXXXX, stíhaného pre prečin ublíženia na zdraví podľa § 156 ods. 1, ods. 2 písm. a) Trestného zákona v jednočinnom súbehu s prečinom výtržníctva podľa § 364 ods. 1 písm. a) Trestného zákona.
             Uznesenie o podmienečnom zastavení trestného stíhania nadobudlo právoplatnosť dňa 07.09.2012, pričom obvinenému v ňom bola určená skúšobná doba v trvaní jedného roka.                
Za účelom ďalšieho rozhodnutia vo veci boli po uplynutí skúšobnej doby prokurátorkou skúmané okolnosti týkajúce sa života obvineného počas plynutia skúšobnej doby.
Šetrením polície neboli o obvinenom ml. XXXXX zistené žiadne negatívne skutočnosti. Obvinený v mieste svojho bydliska požíva dobrú povesť, žije u svojich rodičov usporiadaným životom a v súčasnosti je študentom gymnázia, kde dosahuje dobré študijné výsledky. Z odpisu registra trestov vyplýva, že obvinený nespáchal v skúšobnej dobe žiadny ďalší trestný čin. Zo správy Okresného riaditeľstva PZ v Malackách, odboru poriadkovej polície a zo správy Obvodného úradu v Malackách vyplýva, že obvinený nespáchal v skúšobnej dobe žiadny priestupok. 
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Z vyššie uvedených skutočností vyplýva, že obvinený splnil všetky podmienky pre rozhodnutie o osvedčení sa, nakoľko možno konštatovať, že viedol život riadneho občana. 
	Vzhľadom na tieto skutočnosti som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viola Cehláriková
prokurátorka